ལན།དེའི་སྐོར་སྔོན་ཆད་ཀྱང་ངས་བཅར་འདྲི་ཞིག་གི་སྐབས་བཤད་མྱོང་།གཙོ་བོ་དེ་གཉིས་ལ་མི་འདྲ་ས་མང་པོ་འདུག།གཅིག་རིག་པས་དཔྱད་སྟངས་དང་རིག་པ་གཏོང་སྟངས་འདྲ་གི་མ་རེད།་དཔེར་ན་རིག་པས་དཔྱད་སྟངས་ཀྱི་ཆ་ནས་བཞག་ན་ནུབ་ཕྱོགས་པའི་ཧྤི་ལ་སོ་ཧྤི་སེ་ཟེརབའི་ཐ་སྙད་དེ་བོད་སྐད་དུ་བསྒྱུར་ན་ཤེས་རབས་ལ་དགའ་བ་ཞེས་པ་དེ་རེད།དེའི་ཐོག་མའི་འབྱུང་ཁོངས་ཀྱང་གནའ་བོའི་གྷི་རེ་སིའི་སྤྱིར་བཏང་མ་ཡིན་པའི་སྐད་ཆ་ཞིག་རེད།དེ་བཞིན་དུ་རྒྱ་ནག་ལ་མཚོན་ནའང་རྒྱ་ནག་གི་ཀྲིག་ཞོཟེར་བ་དེ་རེད་ལ།དེ་ནི་དེང་ཐོག་འཇར་པན་པ་སྐུ་ཞབས་ཞིས་ཀྲིགཟེར་བ་ཞིག་གིས་བྲིས་པ་རེད།དེ་ནི་རྒྱ་ནག་གི་མཚན་ཉིད་རིག་པའི་ལོ་རྒྱུས་དང་པོ་རེད་ལ།ཁོང་གིས་རྒྱ་ནག་གི་གཞུང་ལུགས་ཤིག་ན་ཀྲིག་ཀྲི་ཡེསཟེར་བའི་སྐད་ཆ་ཞིག་ཡོད་པ་དེར་ཁོངས་གཏུགས་ནས་ཀྲིག་ཞོའོཞེས་བསྒྱུར་བ་རེད་མ་གཏོགས།དོན་དངོས་ཐོག་རྒྱ་ནག་གི་སྐད་ནི་ཨེ་ཀྲི་ཧེཟེར་བ་སྟེ་ཤེས་རབས་ལ་དགའ་ཞེས་པ་དེའི་དོན་རེད།དེ་ནི་ང་ཚོའི་ཤེས་རབ་ཀྱི་བསླབ་པའི་ནང་གི་ཀུན་རྫོབ་སྟོན་པ་གནས་ལྔ་རིག་པའི་ཤེས་རབ་ཅེས་དང་གནས་ལུགས་རྟོགས་པ་དོན་དམ་རིག་པའི་ཤེས་རབ་ཟེར་བ་ལྟ་བུ་རེད།དེ་ནི་ཕར་དེད་ན་གནས་ལུགས་རྟོགས་པ་དོན་དམ་རིག་པའི་ཤེས་རབ་ཟེར་བ་སྟེ་ཆོས་ཉིད་རྣམ་འབྱེད་ཀྱི་ཤེས་རབ་དེར་དགའ་ཞེས་པ་དེ་རེད།ཆོས་དེ་དང་དེ་གཉིས་མི་འདྲ་བའི་རྒྱུ་མཚན་ཤེས་དགོས་ན་ཆོས་ཉིད་རྣམ་འབྱེད་ཀྱིས་གང་གང་ཡིན་པ་དེ་ངེས་དགོས་རྒྱུ་དེ་རེད།